./data/phi0914/phi001/phi0914.phi001.perseus-lat2.xml
Fulvius proconsul cum exercitu ab Hannibale ad Herdoneam caesus est 							meliore eventu ab Claudio Marcello consule adversus eundem ad							Numistronem pugnatum est  inde Hannibal nocte recessit; Marcellus							insecutus est et subinde cedentem pressit, donec confligeret  priore							pugna Hannibal superior, Marcellus sequenti  Fabius Maximus consul pater							Tarentinos per proditionem recepit  Claudius Marcellus T  Quintius							Crispinus consules, speculandi causa progressi e castris, insidiis ab							Hannibale circumventi sunt  Marcellus occisus, Crispinus fugit  lustrum							a censoribus conditum est  censa sunt civium capita C_X_X_X_V_I_I_							CVIII; ex quo numero apparuit, quantum hominum tot proeliorum adversa							fortuna populo Romano abstulisset  in Hispania ad Baeculam Scipio cum							Hasdrubale et Hamilcare conflixit et vicit  inter alia captum regalem							puerum eximiae formae ad avunculum Masinissam cum donis dimisit 							Hasdrubal, qui cum exercitu novo Alpes transcenderat, ut se Hannibali							coniungeret, cum milibus hominum LVI caesus est, capta VCCC M  Livi							consulis ductu, sed non minore opera Claudi Neronis consulis, qui, cum							Hannibali oppositus esset, relictis castris ita, ut hostem falleret, cum							electa manu profectus Hasdrubalem circumvenerat  res praeterea a P 							Scipione in Hispania et a P  Sulpicio praetore adversus Philippum et							Achaeos gestas continet